1996 క్రికెట్ ప్రపంచ కప్

1996 క్రికెట్ ప్రపంచ కప్ అంతర్జాతీయ క్రికెట్ కౌన్సిల్ (ICC) నిర్వహించిన ఆరవ క్రికెట్ ప్రపంచ కప్. ఇది 1996 ఫిబ్రవరి 14 నుండి మార్చి 17 వరకు భారతదేశం, పాకిస్తాన్, శ్రీలంకలలో జరిగింది. స్పాన్సర్‌షిప్ కు అనుగుణంగా దీన్ని విల్స్ వరల్డ్ కప్ 1996 అన్నారు. 

1996 మార్చి 17న పాకిస్థాన్‌లోని లాహోర్‌లోని గడ్డాఫీ స్టేడియంలో జరిగిన ఫైనల్లో శ్రీలంక, ఆస్ట్రేలియాను ఏడు వికెట్ల తేడాతో ఓడించి కప్పును గెలుచుకుంది.

ఆతిథ్య దేశాలు 
   
ప్రపంచకప్ భారత్, పాకిస్థాన్, శ్రీలంకలలో జరిగింది. భారత్ 17 వేర్వేరు వేదికల్లో 17 మ్యాచ్‌లకు ఆతిథ్యం ఇవ్వగా, పాకిస్థాన్ 6 వేదికల్లో 16 మ్యాచ్‌లకు, శ్రీలంక 3 వేదికల్లో 4 మ్యాచ్‌లకూ ఆతిథ్యం ఇచ్చాయి.

ఆటలు మొదలవాక్ఆ ముందే టోర్నమెంటులో వివాదం రేగింది. 1996 జనవరిలో తమిళ టైగర్లు కొలంబోలోని సెంట్రల్ బ్యాంక్‌పై బాంబు దాడి చేసిన తర్వాత ఆస్ట్రేలియా, వెస్టిండీస్ లు తమ జట్లను శ్రీలంకకు పంపడానికి నిరాకరించాయి. శ్రీలంక, జట్లకు గరిష్ట భద్రతను అందిస్తామని ప్రకటించడంతో పాటు, అంతర్జాతీయ క్రికెట్ కౌన్సిల్ సురక్షితమని నిర్ధారించిన తరువాత కూడా  భద్రతా సమస్యలను ఉదహరించడం ఏంటని ప్రశ్నించింది. విస్తృతమైన చర్చల తర్వాత ఐసిసి, ఆ రెండు గేములను శ్రీలంకకు ఇచ్ఛేయాలని తీర్పు ఇచ్చింది. ఈ నిర్ణయం ఫలితంగా, శ్రీలంక ఆటలు మొదలు కాకముందే క్వార్టర్ ఫైనల్స్‌కు అర్హత సాధించేసింది.

భారతదేశం

పాకిస్తాన్

శ్రీలంక 

 ప్రేమదాస స్టేడియంలో రెండు మ్యాచ్‌లు జరగాల్సి ఉంది, అయితే శ్రీలంకలో ఆడేందుకు ఆస్ట్రేలియా, వెస్టిండీస్‌లు నిరాకరించడంతో రెండూ జరగలేదు.

జట్లు 
గత ప్రపంచ కప్ తర్వాత ICCలో తొమ్మిదవ టెస్ట్ స్థాయి సభ్యులుగా మారిన జింబాబ్వేతో సహా అన్ని టెస్ట్ ఆడే దేశాలు పోటీలో పాల్గొన్నాయి. 1994 ICC ట్రోఫీ ద్వారా అర్హత సాధించిన మూడు అసోసియేట్ జట్లు (గతంలో ఒకటి) - యునైటెడ్ అరబ్ ఎమిరేట్స్, కెన్యా, నెదర్లాండ్స్ - కూడా 1996లో తమ తొలి ప్రపంచ కప్ ఆడాయి. పూణెలో వెస్టిండీస్‌పై కెన్యా అనూహ్య విజయాన్ని నమోదు చేయగా, నెదర్లాండ్స్ ఆడిన ఐదు మ్యాచ్‌లలోనూ ఓడిపోయింది, ఇందులో UAE చేతిలో ఓటమి కూడా ఉంది.

సారాంశం 
శ్రీలంక ప్రతి ఇన్నింగ్స్‌లోనూ మొదటి 15 ఓవర్లలో ఫీల్డింగ్ పరిమితులను సద్వినియోగం చేసుకోవడానికి మ్యాన్ ఆఫ్ ది సిరీస్ సనత్ జయసూర్యను  రమేష్ కలువితరణలను ఓపెనింగ్ బ్యాట్స్‌మెన్‌గా దించారు. మొదటి 15 ఓవర్లలో 50 లేదా 60 పరుగులు చేస్తే గొప్ప అని భావిస్తున్న సమయంలో శ్రీలంక, అదే 15 ఓవర్లలో భారత్‌పై 117, కెన్యాపై 123, క్వార్టర్ ఫైనల్‌లో ఇంగ్లండ్‌పై 121, సెమీ-ఫైనల్‌లో భారత్‌పై 86 పరుగులు చేసింది. కెన్యాపై, శ్రీలంక 5 వికెట్ల నష్టానికి 398 పరుగులు చేసింది, ఇది 2006 ఏప్రిల్ వరకు ఉన్న వన్డే ఇంటర్నేషనల్‌లో అత్యధిక జట్టు స్కోర్‌గా కొత్త రికార్డు. పాకిస్థాన్‌లోని రావల్పిండి వేదికగా యునైటెడ్ అరబ్ ఎమిరేట్స్‌తో జరిగిన మ్యాచ్‌లో గ్యారీ కిర్‌స్టన్ 188 పరుగులతో నాటౌట్‌గా నిలిచాడు. 2015 క్రికెట్ ప్రపంచ కప్‌లో వెస్టిండీస్‌కు చెందిన క్రిస్ గేల్, ఆ తరువాత మార్టిన్ గప్టిల్‌లు 215, 237 పరుగులు చేసి దానిని అధిగమించే వరకు ఇది ప్రపంచ కప్ మ్యాచ్‌లలో అత్యధిక వ్యక్తిగత స్కోరుగా నిలిచింది.

కలకత్తాలోని ఈడెన్ గార్డెన్స్‌లో అనధికారికంగా 1,10,000 మంది ప్రేక్షకుల ముందు జరిగిన మొదటి సెమీ-ఫైనల్‌లో శ్రీలంక భారత్‌పై విజయం సాధించింది. ఓపెనర్లిద్దరినీ త్వరగా కోల్పోయిన తర్వాత, శ్రీలంక 8 వికెట్ల నష్టానికి 251 పరుగుల బలమైన స్కోరు చేసింది. ఆ తరువాత అరవింద డి సిల్వా నేతృత్వంలో ఎదురుదాడి ప్రారంభించింది. భారత్ తమ ఛేజింగ్‌ను ఆశాజనకంగానే ప్రారంభించింది, అయితే సచిన్ టెండూల్కర్ ఓడిపోవడంతో భారత బ్యాటింగ్ ఆర్డర్ కుప్పకూలింది. 35వ ఓవర్‌లో భారత్ 8 వికెట్ల నష్టానికి 120 పరుగులకు కుప్పకూలిన తర్వాత, ప్రేక్షకులలో కొందరు మైదానంలోకి పండ్లు, ప్లాస్టిక్ బాటిళ్ళూ విసరడం ప్రారంభించారు. ప్రేక్షకులను శాంతింపజేసే ప్రయత్నంలో ఆటగాళ్లు 20 నిమిషాల పాటు మైదానం విడిచిపెట్టారు. ఆటగాళ్ళు తిరిగి వచ్చినప్పుడు, మరిన్ని సీసాలు మైదానంలోకి విసిరారు. స్టాండ్‌లో మంటలు వ్యాపించాయి.   మ్యాచ్ రిఫరీ క్లైవ్ లాయిడ్ శ్రీలంకకు మ్యాచ్‌ను ఇచ్చేసాడు. 

మొహాలీలో జరిగిన రెండో సెమీ-ఫైనల్‌లో ఆస్ట్రేలియా 15/4 నుంచి కోలుకుని 50 ఓవర్లలో 207/8కి చేరుకుంది. వెస్టిండీస్, 42వ ఓవర్లో 165/2 స్కోరుతో బలమైన స్థితిలో ఉన్నప్పటికీ,  తరువాతి 50 బంతుల్లో 37 పరుగులకే తమ చివరి ఎనిమిది వికెట్లు కోల్పోయి మ్యాచ్ ఓడిపోయింది.

శ్రీలంక ఫైనల్‌లో టాస్ గెలిచి ఆస్ట్రేలియాను బ్యాటింగ్‌కు పంపింది. గత ఐదు ప్రపంచ కప్ ఫైనల్స్‌లోనూ ముందు బ్యాటింగ్ చేసిన జట్టే విజయం సాధించింది. ఈసారి శ్రీలంక ఆ సంప్రదాయాన్ని త్రోసిరాజని 47వ ఓవర్‌లో మ్యాచ్ గెలిచి, కప్ చేజిక్కించుకుంది.  ఆస్ట్రేలియా స్కోరు 241/7లో మార్క్ టేలర్ 74 పరుగులతో టాప్ స్కోర్ చేశాడు. అరవింద డి సిల్వా అజేయంగా 107 పరుగులు చేసి ప్లేయర్ ఆఫ్ ది మ్యాచ్ అవార్డును సాధించాడు.

గ్రూప్ దశ 

 మూలం: ESPNcricinfo

గ్రూప్ బి 

 మూలం: ESPNcricinfo

నాకౌట్ దశ

సెమీ ఫైనల్స్

సెమీ ఫైనల్స్

ఫైనల్

శ్రీలంక టాస్ గెలిచి ఫీల్డింగ్ ఎంచుకుంది. మార్క్ టేలర్ (83 బంతుల్లో 74, 8 ఫోర్లు, 1 సిక్స్), రికీ పాంటింగ్ (73 బంతుల్లో 45, 2 ఫోర్లు) లు రెండో వికెట్‌కు 101 పరుగుల భాగస్వామ్యాన్ని సాధించారు. అయితే, పాంటింగ్, టేలర్ ఔటయ్యాక, శ్రీలంక స్పిన్ దాడి కారణంగా ఆస్ట్రేలియా 137/1 నుండి 170/5కి పడిపోయింది. పతనమైనప్పటికీ, ఆస్ట్రేలియా వారి 50 ఓవర్లలో 241/7తో సాధించింది.

గణాంకాలు

శతకాల జాబితా

మూలాలు 

క్రికెట్ ప్రపంచ కప్